Diari Oficial de la Generalitat Valenciana


Sumari del DOGV 9469, del 14-11-2022 (2022/10341)

RESOLUCIÓ de 26 d'octubre de 2022, de la Conselleria d'Hisenda i Model Econòmic, per la qual s'accepta la cessió gratuïta de la propietat, mitjançant una mutació demanial externa, del Conservatori de Música Mestre Feliu de Benicarló.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9469

Data del DOGV
:   14-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10508


Data del document
:   26-10-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 26 d'octubre de 2022, de la Conselleria d'Hisenda i Model Econòmic, per la qual s'accepta la cessió gratuïta de la propietat, mitjançant una mutació demanial externa, del Conservatori de Música Mestre Feliu de Benicarló. [2022/10621]  
L'Ajuntament de Benicarló, mitjançant l'Acord de data 25 de juliol de 2019, modificat per l'Acord de 29 de juliol de 2021 i l'Acord de 30 de juny de 2022, va aprovar la cessió a la Generalitat, mitjançant mutació demanial externa, del Conservatori de Música Mestre Feliu de Benicarló, així com en aquest últim acord la mutació de determinades obres i instal·lacions realitzades sobre via pública i imprescindibles per al funcionament del conservatori indicat.  
La Sotssecretaria de la Conselleria d'Educació, Cultura i Esport, mitjançant un informe de 20 d'octubre de 2022, ha proposat l'acceptació de la cessió condicionada a la declaració cadastral amb la corresponent georreferenciació, així com a la declaració registral concernent als elements incorporats «....inclusió dels elements existents en via pública (vestíbul, ascensor i escala d'emergència adossats a la façana lateral de l'edifici) i que són d'ús exclusiu del conservatori... en tractar-se d'elements que, si bé estan situats sobre via pública adossats a la façana lateral de l'immoble, estan al servei exclusiu del conservatori i resulten imprescindibles per al funcionament d'aquest».  
  
L'immoble objecte de mutació demanial es troba degudament identificat i inscrit en el Registre de la Propietat; no obstant això, l'Ajuntament haurà de documentar la inscripció en l'Inventari municipal de les edificacions, obres i instal·lacions efectuades, i inscriure-les en el Registre de la Propietat, si això fora procedent.  
  
En el cas de no ser jurídicament atendible, hauria de consignar-se en el títol registral l'existència d'ús exclusiu a favor del conservatori, específicament sobre l'escala i ascensor exteriors, en concret, com refereix el Servei d'Infraestructures Educatives: «....inclusió dels elements existents en via pública (vestíbul, ascensor i escala d'emergència adossats a la façana lateral de l'edifici) i que són d'ús exclusiu del conservatori... en tractar-se d'elements que, si bé estan situats sobre via pública adossats a la façana lateral de l'immoble, estan al servei exclusiu del conservatori i resulten imprescindibles per al funcionament d'aquest».  
  
La cessió s'efectua segons el que es disposa en l'article 37 de la Llei 14/2003, de 10 d'abril, de patrimoni de la Generalitat i la disposició addicional onzena de la llei indicada que regula la mutació demanial.  
Segons aquest article 37, «Les administracions territorials de la Comunitat podran afectar béns i drets demanials a un ús o servei públic competència de la Generalitat i transmetre-li la seua titularitat quan resulten necessaris per al compliment dels seus fins. L'administració adquirent mantindrà la titularitat del bé mentre continue afectat a l'ús o servei públic que va motivar la mutació i per tant, conserve el seu caràcter demanial. Si el bé o dret no és destinat a l'ús o servei públic o deixa de destinar-se posteriorment, revertirà a l'administració transmitent, integrant-se en el seu patrimoni amb totes les seues pertinences i accessions».  
L'article 44 de l'esmentada Llei 14/2003 estableix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de serveis públics competència de la Generalitat i disposa en el punt 2 que la competència per a l'acceptació correspon al titular de la conselleria competent en matèria de patrimoni.  
L'article 27.2.C) de la Llei de patrimoni de la Generalitat estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afecte al servei públic educatiu i adscrit a la Conselleria d'Educació, Cultura i Esport, a la qual correspon la seua administració, defensa i conservació.  
En conseqüència, amb base en els articles indicats de la Llei 14/2003, de 10 d'abril, de patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament de Benicarló del Conservatori Professional de Música Mestre Feliu de Benicarló, que té la descripció següent:  
«Urbana. Element número cinc. Conservatori en planta primera amb una superfície construïda de mil cent seixanta-nou metres i cinc decímetres quadrats. Partint del vestíbul general de l'edifici, pujant per una escala de pedra artificial situada en el lateral dret i dividida en dos trams, s'accedeix a la planta alta de l'edifici, en la qual se situa actualment el Conservatori de Música, Mestre Feliu. Aquesta escala disposa d'un remuntador d'escales per a facilitar l'accessibilitat de persones amb mobilitat reduïda. Al final d'aquesta escala, després de la porta d'accés, es troba el distribuïdor principal d'aquesta planta alta. A través d'aquest s'accedeix a les zones d'administració del conservatori, lavabos, biblioteca i diferents sales destinades a aules, a algunes d'aquestes últimes a través d'un xicotet corredor. Els límits d'aquest espai són: front, carrer València; dreta, carrer Hernán Cortés; esquerra, plaça de la Comunitat Valenciana; i fons, carrer Grau. Quota: cinquanta-quatre coma vint-i-cinc per cent.  
Figura inscrita en el Registre de la Propietat de Benicarló, finca registral 40558, tom 2273, llibre, 684, foli, 202, inscripció 1a.  
Referència cadastral de la parcel·la: 9763070XG2458V0154NF.  
  
Segon  
La cessió gratuïta realitzada per l'Ajuntament de Benicarló queda condicionada a l'efectiva integració del conservatori de música en la xarxa de centres de la Generalitat.  
  
Tercer  
L'acceptació de la cessió, atés el contingut de la proposta presentada per la Subdirecció de la Conselleria d'Educació, Cultura i Esport, queda condicionada al fet que per part de l'Ajuntament s'efectue la declaració cadastral amb la corresponent georreferenciació, així com a la declaració registral concernent als elements incorporats «....inclusió dels elements existents en via pública (vestíbul, ascensor i escala d'emergència adossats a la façana lateral de l'edifici) i que són d'ús exclusiu del conservatori... en tractar-se d'elements que, si bé estan situats sobre via pública adossats a la façana lateral de l'immoble, estan al servei exclusiu del conservatori i resulten imprescindibles per al funcionament d'aquest».  
  
  
Quart  
L'immoble s'accepta lliure de càrregues i gravàmens i al corrent de qualsevol despesa, i l'Ajuntament es compromet a l'eliminació de qualsevol obstacle que puga impedir o dificultar l'activitat a desenvolupar per la Generalitat.  
  
Cinqué  
L'immoble acceptat haurà d'incorporar-se a l'Inventari general de béns i drets de la Generalitat en concepte de bé de domini públic afecte al servei públic educatiu i adscrit a la Conselleria d'Educació, Cultura i Esport a la qual corresponen les competències demanials sobre aquest, inclosa la seua administració, defensa i conservació.  
  
  
Sisé  
La Generalitat mantindrà la titularitat del bé mentre continue afectat a l'ús o servei públic que va motivar la mutació i per tant, conserve el seu caràcter demanial. Si el bé o dret no és destinat a l'ús o servei públic o deixa de destinar-se posteriorment, revertirà a l'administració transmitent, integrant-se en el seu patrimoni amb totes les seues pertinences i accessions, amb la tramitació prèvia d'expedient de reversió.  
  
  
Seté  
Notificar la present resolució a l'ajuntament cedent, així com a la conselleria proponent, i procedir a publicar-la en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
  
Contra el present acte, que posa fi a la via administrativa, es podrà interposar un recurs contenciós administratiu en el termini de dos mesos comptats a partir de l'endemà de la notificació, davant la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant l'òrgan que va dictar l'acte, en el termini de dos mesos comptats des que l'administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
  
València, 26 d'octubre de 2022.- La directora general del Sector Públic i Patrimoni (p. d. article 15.1.k, R 08.06.2022 del conseller d'Hisenda i Model Econòmic; DOGV 9360, 13.06.2022): Isabel Castelló García.